Ντουέην Κλάριτζ

Ο Ντουέην Κλάριτζ (Duane Ramsdell "Dewey" Clarridge, 16 Απριλίου 1932 - 9 Απριλίου 2016) ήταν Αμερικανός κατάσκοπος, ένας από τους σημαντικότερους σύγχρονους Αμερικανούς πράκτορες των μυστικών υπηρεσιών, και ειδικότερα της CIA, με πολύχρονη δράση, που επόπτευε αλλά και εκτελούσε διάφορες εφαρμογές - αποστολές σε ξένες χώρες υπέρ των συμφερόντων των ΗΠΑ. Πρόκειται για  τον περιβόητο πράκτορα που το όνομά του φέρεται με τη χαρακτηριστική ιδιότητα του «αποσταθεροποιητή χωρών», αν και υπήρξαν κι άλλοι, προγενέστεροι αυτού, με την ίδια ιδιότητα, που δεν έδρασαν όμως σε τόσες πολλές χώρες.

 Βιογραφία 
Ο Κλάριτζ γεννήθηκε στο Νιου Χάμσαϊρ το 1933 και από ηλικίας 22 ετών, το 1955, φέρεται να στρατολογήθηκε στη  CIA, σπουδάζοντας ταυτόχρονα «διεθνείς σχέσεις», όπου και εξελίχθηκε σ΄ έναν από τους πλέον σημαντικούς υψηλόβαθμους  πράκτορες με τεσσαρακονταετή και πλέον δράση. Αρχικά φέρεται  να μαθήτευσε υπό τον Ουΐλιαμ Κέισι, αρχηγό της CIA επί προεδρίας Ρόναλντ Ρήγκαν όταν έγινε γνωστή η δράση του προκαλώντας τον πόλεμο των Κόντρας στη Νικαράγουα, στις αρχές της δεκαετίας του 1980.

Το 1984 ανέλαβε προϊστάμενος της διεύθυνσης  των ευρωπαϊκών υποθέσεων της CIA όπου και εφήρμοσε σχέδιο «αντιτρομοκρατίας» με ιδιαίτερη επιτυχία γεγονός που του έδωσε τη δυνατότητα, λίγο αργότερα, τον Φεβρουάριο του 1986 να δημιουργήσει ένα ιδιαίτερο διεπιστημονικό Κέντρο Αντιτρομοκρατίας (CTC), (τελείως διάφορο από το Εθνικό Κέντρο Αντιτρομοκρατίας των ΗΠΑ), που εδρεύει στο Λάνγκλεϊ, στη Κοινοπολιτεία Βιρτζίνια των ΗΠΑ, στο οποίο και ανέλαβε πρώτος διευθυντής.
Μαθητής και θιασώτης του Κλάριτζ φέρεται ο Όλιβερ Νορθ τον οποίο και βοήθησε στην ανάδειξή του σε επίσης σπουδαίο πράκτορα ειδικά στην υπόθεση διακίνησης – αποστολής  πυραύλων από το Ισραήλ στο Ιράν, το Νοέμβριο του 1985, υπόθεση που είναι περισσότερο γνωστή δημοσιογραφικά ως σκάνδαλο Ιρανγκαίητ. Σημειώνεται ότι η υπόθεση αυτή εξελίχθηκε επί αρχηγίας της CIA του Ουΐλιαμ Ουέμπστερ που είχε προηγουμένως διαδεχθεί τον προκάτοχό του Ουΐλιαμ Κέισι. Την εποχή εκείνη μετά από ανακρίσεις που ακολούθησαν όταν το θέμα διέρρευσε στο τύπο ο Ν. Κλάριτζ απομακρύνθηκε από την CIA και από το 1988 φέρεται να εργάζεται στη μεγάλη αμερικανική εταιρεία Τζένεραλ Μότορς στον τομέα της πολεμικής βιομηχανίας.

Από διάφορες όμως πληροφορίες που έχουν δει κατά καιρούς το φως της δημοσιότητας πίσω από την φαινομενική αυτή εργασία του, ο Ν. Κλάριτζ συνέχιζε να εργάζονταν για λογαριασμό της CIA, ως αποσπασμένος στην NSA και ειδικά στο τμήμα αποσταθεροποιήσεων καθεστώτων με έντονη δράση σε χώρες της Ευρώπης. Ο δε μισθός του, ιδιαίτερα υψηλός, που φέρονταν να του καταβάλλονταν  από την εταιρία GM στην πραγματικότητα προέρχονταν από καταβολή της NSA στο Πεντάγωνο και συμψηφισμό εξόδων του τελευταίου με την εταιρία Τζένεραλ Μότορς
Χώρες στις οποίες φέρεται να έχει υπηρετήσει στη διάρκεια των τελευταίων 40 χρόνων ο Κλάριτζ είναι η Ινδία, χώρες της Μέσης Ανατολής, η Τουρκία (Κωνσταντινούπολη), η Ελλάδα (Αθήνα), κάποια επιτελεία της Ευρώπης (Ρώμη) και σε χώρες της Λατινικής Αμερικής.

Η σταδιοδρομία του Ν. Κλάριτζ φέρεται να έληξε περί το 1995 όταν και αποχώρησε από την CIA. 
Δύο χρόνια αργότερα, το 1997, εξέδωσε τα απομνημονεύματά του με τον τίτλο Κατάσκοπος για όλες τις εποχές.

 Δείτε επίσης 
 Υπόθεση Overkill
 Υπόθεση Στηβ Λάλας

 Παραπομπές 

 Πηγές    
 Fonzi Gaeton: Ο Ταραχοποιός  - εφημερίδα Πενσυλβάνια (Νοέμβριος 1994)
 Αθανάσιος Στριγάς: Η Μαύρη βίβλος των Ελλήνων πολιτικών. - Αθήναι 1994. σελ.38.
 Ιστορική εγκυκλοπαίδεια των αμερικανικών αυτόνομων ερευνών. – Gerarld S. Green berg, Greenwood Publishing Group – 2000 σελ 57.

Κατηγορία:Αμερικανοί κατάσκοποι